فاضل بالظبط 20 يوم ونبطل نقاوم الاكتئاب ننغمس فيه بكل ماتبقي لنا من قوي..
فنقل الموبايل اللي مابنردش عليه اصلا ..ومنقومش من السرير واحنا كده كده مابنطلعش بره الاوضه كمان مش هنبقي مضطرين ننزل لاي سبب..هنلبس لبس مش لايق علي بعض ..وننعكش شعرنا..ونوسخ الاوضه ونرمي حاجاتنا في كل حته..
هنبطل نقاوح, نعاند,نقاوم و نحارب ..
هنستسلم هنرمي كل اسلحتنا ..وهنام علي ضهرنا في ارض المعركه اللي تقريبا خلصت بس لسه مش راضية تخلص جوانا
هنسيب كل الاحاسيس السلبيه و المشاعر السيئه تطفو ع الوش
مش هنقاوم ..هنسيب كل حاجه بتتزحلق من ايدينا تقع
مش هقول مافيش اسوء من كده عشان غالبا ديما بيبقي فيه ..بس هقول "هل يضر الشاه سلخها بعد ذبحها" ..مش هتفرق!